Cheb
Store norske leksikon,Geografi,Verdens geografi,Europa,Tsjekkias geografi
Cheb er en by lengst vest i Tsjekkia (Böhmen), ved elven Ohře (Eger) på grensen til Tyskland og 38 kilometer sørvest for byen Karlovy Vary. Cheb har 30 420 innbyggere (2022).
Cheb er et jernbaneknutepunkt og et handelssenter. Viktige næringsvirksomheter er produksjon av maskiner og sykler, med mer. Det er en flyplass tre kilometer øst for byen. Demografi Inntil 1945 hadde byen og området rundt (Egerland) over 90 prosent tysk befolkning. De fleste innbyggerne ble fordrevet i perioden 1945–1947 fordi de var etniske tyskere. Som et resultat av dette ble befolkningen redusert fra 34 403 i 1937 til 14 598 i 1947. Etter 1947 fikk Cheb en helt ny, tsjekkisktalende befolkning med et sterkt innslag av roma. I perioden fra 1947 til 2001 vokste økte antall innbyggere til 32 893, men har siden 2001 gradvis blitt redusert. Historie I byen er det flere kirker fra 1200-tallet. Under trettiårskrigen ble generalfeltmarskalk Albrecht von Wallenstein (født 1583) myrdet av noen offiserer i byens rådhus 25. februar 1634. I borgen, som er fra cirka 1200, ble hans generaler drept kvelden før. Dette skjedde etter at den tysk-romerske keiseren Ferdinand 2 hadde beskyldt Albrect von Wallenstein for forræderi. Cheb omtales første gang i 1061 og ble riksstad i 1277. Den fruktbare omegnen kaltes på tysk Egerland. Les mer i Store norske leksikon Böhmen Tsjekkias geografi Tsjekkia Tsjekkias historie